Z A P I S N I K
36. sjednice Vijeća Mjesnog odbora Šestine (u daljnjem tekstu: Vijeće),
održane u srijedu, 22. svibnja 2024. 
u prostorijama Mjesne samouprave Šestine, Šestinski trg 10,
s početkom u 17:00 sati


NAZOČNI ČLANOVI VIJEĆA:
Danijel Jagušt, Kruno Vuk, Jure Tomičić, Jadranka Apostolovski, Lorena Malec Mlinarić, Maja Pleić, Ljerka Brući Benko

Predsjedava: Kruno Vuk, Predsjednik Vijeća. 
Zapisnik vodi: Jure Tomičić

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 36. sjednicu Vijeća Mjesnog odbora Šestine.

Sjednici prisustvuje g. Goran Rogić kao predstavnik stručne službe GČ Podsljeme.

Vijeće jednoglasno prihvaća zapisnik 35. sjednice Vijeća, održane 24. travnja 2024. godine. 
Na prijedlog Predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. [bookmark: _Hlk168918809]Izvješće Mandatnog povjerenstva o prestanku mandata članu Vijeća Mjesnog odbora Šestine i početku obnašanja dužnosti zamjenici člana Vijeća
1. [bookmark: _Hlk168919187]Prijedlog zaključka o prestanku mandata članu Vijeća Mjesnog odbora Šestine i početku obnašanja dužnosti zamjenici člana Vijeća – donošenje Zaključka
1. [bookmark: _Hlk168919390]Polaganje prisege članice Vijeća
1. Tekuća problematika 
1. Pitanja, prijedlozi i obavijesti


[bookmark: _Hlk154052100]Ad.1. Izvješće Mandatnog povjerenstva o prestanku mandata članu Vijeća Mjesnog odbora Šestine i početku obnašanja dužnosti zamjenici člana Vijeća

Mandatno povjerenstvo utvrđuje da je članu Vijeća Mjesnog odbora Šestine,
MLADENU KLJAIĆU, prestao mandat uslijed smrti.

Sukladno članku 14. stavak 3. Odluke, člana vijeća izabranog na kandidacijskoj
listi dviju ili više političkih stranaka zamjenjuje neizabrani kandidat s iste liste s koje je
izabran i član kojem je mandat prestao ili miruje, a određuju ga političke stranke sukladno
sporazumu, odnosno ako sporazum nije zaključen, određuju ga dogovorno, a ako ne postignu
dogovor, zamjenjuje ga prvi sljedeći neizabrani kandidat s liste.
Predlagatelji liste odredili su za zamjenika člana s kandidacijske liste MOŽEMO! -
POLITIČKA PLATFORMA, ZAGREB JE NAŠ!, NOVA LJEVICA – NL, ZELENA
ALTERNATIVA - ODRŽIVI RAZVOJ HRVATSKE - Zelena alternativa – OraH, ZA
GRAD, NEZAVISNA LISTA ZAGREB - NLZG – LJERKA BRUĆI BENKO


Ad.2. Prijedlog zaključka o prestanku mandata članu Vijeća Mjesnog odbora Šestine i početku obnašanja dužnosti zamjenici člana Vijeća – donošenje Zaključka

Predsjednik Vijeća iznosi prijedlog zaključka Mandatnog povjerenstva kojeg Vijeće jednoglasno prihvaća, a u njemu stoji:
Prima se na znanje Izvješće Mandatnog povjerenstva o prestanku mandata članu Vijeća
Mjesnog odbora Šestine i početku obnašanja dužnosti zamjenika člana Vijeća.
Dana 5. svibnja 2024. zbog smrti prestao je mandat članu Vijeća Mladenu Kljaiću.
Dana 22. svibnja 2024. Ljerka Brući Benko, započinje s obnašanjem dužnosti zamjenika
člana Vijeća.

Ad.3. Polaganje prisege članice Vijeća

Nova vijećnica Ljerka Brući Benko položila je prisegu Vijeću.

Ad.4. Tekuća problematika

Predsjednik Vijeća otvara točku dnevnog reda o tekućoj problematici:
· ZET linija mini busa kroz ulicu Dediće 
· Radovi u ulici Benkov put kreću se planiranim tempom te nema većih problema pri polaganju novih vodovodnih cijevi.
· Živica u Šestinskom prilazu i dalje nije sanirana te se po tome pitanju nema nikakvog pomaka, niti pritiska nadležnih službi kao ni postupanja po donesenom rješenju. Komunalni redar ustanovio je samo da nogostup nije zadovoljavajuće širine (zato i forsiramo ovo pitanje jer na takav mali nogostup se nadvila živica te je neupotrebljiv)
· Potrebno je bolje označiti pješački prijelaz kod spomenute živice jer je vidljivost jako slaba kao i preglednost pješačkog prijelaza
· Prometno ogledalo na izlazu iz ulice Bjelevina još nije postavljeno
· Tabla oznake ulice Herici još uvijek nedostaje
· Preostalo je postavljanje uspornika sa pješačkim prijelazom na sjevernom izlazu iz groblja (vrh parkinga nasuprot groblja) kao i ulici Šestinska cesta u blizini križanja sa ulicom Bjelevina
· Nadstrešnice autobusnih stajališta i dalje nedostaju kod ulice Potočani (oba smjera) i u ulici Šestinski Vijenac nasuprot kč. br. 34
· Radovi na dječjem igralištu kod DVD-a Šestine napreduju te je planirano otvorenje 07.06.2024. godine 
· Završeni su radovi uređenja kolnika u ulici Kalabarevo vrelo (od križanja sa ulicom Podrebernica do kraja ulice)
· Kod dječjeg parka Sjevernjak sanirane su sprave koje su bile rasklimane


Ad.5. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

Gosp. Goran Rogić obavještava članove Vijeća kako je izdana narudžbenica za projekat uspostave ZET linije kroz Dediće (mini bus), te kako će se uskoro sanirati preostali parketi u OŠ Šestine. Sanacija rasvjete na školskom igralištu trebala bi se dogoditi ove godine, a potreban je i rebalans proračuna za dodatna sredstva.
Predsjednik izlaže i problem oko čišćenja zajedničkih prostorija koje koriste udruge. Održan je i sastanak sa svim korisnicima te su se dogovorili kako će zajedno sudjelovati u financijama za potrebe čišćenja.
Vijećnica Maja Pleić napominje kako ukoliko planiraju plaćati treću osobu da održava zajedničke prostorije, da je bitno da se izda za to i račun.

Vijećnica Lorena Malec-Mlinarić obavještava Vijeće kako je projekat za šport koji je predložio Mjesni odbor Šestine u suradnji sa SKI klubom 'Sljeme' prihvaćen od strane grada te da se planira datum održavanja akcije.
Također obavještava Vijeće o aktivnostima školskog odbora OŠ Šestine gdje je važno naglasiti kako je asistent u nastavi dobio izvanredni otkaz zbog niza prekršaja. 

Sjednica je završila u 18:00 sati. 


KLASA: 024-08/24-003/1019
URBROJ: 251-13-11-2/003-24-3
U Zagrebu, 22. svibnja 2024.


Zapisnik obradila: Mirela Gašpert Bertić




              Zapisnik vodio:             					 Predsjednik Vijeća
                Jure Tomičić, v.r.  				        Mjesnog odbora Šestine:
		  			      Kruno Vuk, v.r.	

